คือมีอยู่ว่าหนูมีอะไรกับเเฟนวันที่12ตค แล้วประจำเดือนต้องมาวันที่15ตคแต่มันไม่มาขาดมา1อาทิตย์แล้วมา อยุ่ๆประจำเดือนมาก็มาวันที่28คือมาเยอะยุแต่ไม่มากพอ วันที่29มาน้อยแล้วก็หมดไปทุกทีจะมา4-5วัน แต่มาแค่2วันแบบมีโอกาศท้องมั้ย เพราะมีอาการอาเจียนด้วยช่วงกลางคืนหนูไม่ได้เครียดอะไรน่ะค่ะ
สวัสดีค่ะ หากได้มีเลือดออกมาในวันที่ 28-29 ต.ค. แล้วไม่มีอออกมาอีก รวมถึงไม่ได้มีอาการปวดท้องน้อยรุนแรง เลือดดังกล่าวก็น่าจะเป็นประจำเดือนค่ะ ซึ่งก็แสดงว่าไม่ได้มีการตั้งครรภ์เกิดขึ้น ส่วนการที่มีประจำเดือนมาน้อยกว่าปกติ อาจเกิดจากหลายสาเหตุ เช่น มีความเครียด ทำงานหนัก พักผ่อนน้อย อดอาหาร มีน้ำหนักลด มีภาวะโลหิตจาง เป็นต้นอย่างไรก็ตาม แนะนำให้สังเกตอาการต่อไปด้วย หากไม่ได้มีเลือดออกกะปริดกะปรอยออกมาอีก ก็ถือว่าปกติดี แต่หากมีเลือดออกกะปริดกะปรอย หรือมีปวดท้องน้อยมาก ก็ควรไปพบแพทย์เพื่อตรวจหาสาเหตุค่ะส่วนอาการอาเจียนนั้น หากเกิดขึ้นในช่วงที่มีประจำเดือนมา ถือเป็นอาการร่วมที่พบขณะมีประจำเดือนได้ หรืออาจเกิดจากสาเหตุต่างๆ เช่น อาหารเป็นพิษ มีกระเพาะอาหารอักเสบ มีแก๊สในทางเดินอาหารมาก มีความเครียด วิตกกังวล หรือเป็นผลจากการใช้ยาต่างๆ เช่น ยาสตรี สมุนไพร ยาปฏิชีวนะ รวมถึงเครื่องดื่มที่มีแอลกอฮอล์ เป็นต้น